AIŠKINAMASIS RAŠTAS

Dėl negyvenamųjų patalpų nuomos sutarties Nr. T5-42, sudarytos 2013 m. liepos 5 d., atnaujinimo

**1. Parengto tarybos sprendimo projekto tikslai ir uždaviniai**

Vadovaudamasi Molėtų rajono savivaldybės tarybos 2012 m. rugsėjo 13 d. sprendimu Nr. B1-165 „Dėl savivaldybei nuosavybės teise priklausančių negyvenamųjų patalpų nuomos“, Molėtų rajono savivaldybės administracija paskelbė negyvenamosios patalpos – ambulatorijos, esančios Molėtų r. sav., Giedraičių sen., Giedraičių mstl., Vilniaus g. 32-1, patalpų nuomą. 15,40 kv. m ploto patalpos konkurso būdu buvo išnuomotos penkerių metų laikotarpiui ir 2013 m. liepos 5 d. sudaryta nuomos sutartis. 2018 m. liepos 5 d. pasibaigia nuomos sutarties galiojimas.

 Lietuvos Respublikos civilinio kodekso 6.482 straipsnio 1 dalyje numatyta, kad nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi savivaldybės administracija šių patalpų panaudoti kitoms reikmėms nėra numačiusi, kreipiasi į tarybą su pasiūlymu atnaujinti minėtų patalpų nuomos sutartį naujam 5 metų laikotarpiui. Patalpų nuomos kaina – 4,22 Eur/mėn.

 Parengto sprendimo projekto tikslas – atnaujinti patalpų, esančių Molėtų r. sav., Giedraičių sen., Giedraičių mstl., Vilniaus g. 32-1, nuomos sutartį 5 metų laikotarpiui Vidai Drublionienei.

**2. Šiuo metu esantis teisinis reglamentavimas**

Lietuvos Respublikos civilinio kodekso 6.482 straipsnis;

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (Molėtų rajono savivaldybės tarybos 2017 m. vasario 23 d. sprendimo Nr. B1-18 redakcija), 47 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės funkcijoms vykdyti nereikalingos patalpos bus išnuomotos ir jose bus vykdoma paslaugų veikla.

Neigiamų pasekmių nenumatoma.

**4. Priemonės sprendimui įgyvendinti**

Bus sudaryta savivaldybės ilgalaikio materialiojo turto nuomos sutartis ir perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.